stanford-oval/wikipedia huggingface dataset:
ประเทศไทยใน พ.ศ. 2553
ผู้เสียชีวิต > มิถุนายน

9 มิถุนายน – พระครูสันติวีรญาณ (ฟัก สนฺติธมฺโม) พระสงฆ์ (เกิด พ.ศ. 2478)
11 มิถุนายน – ทิวา เงินยวง นักการเมือง (เกิด พ.ศ. 2494)
15 มิถุนายน – ชนิด สายประดิษฐ์ นักเขียน (เกิด พ.ศ. 2456)
ผู้เสียชีวิต > กรกฎาคม

5 กรกฎาคม – หม่อมเจ้าทิตยาทรงกลด จักรพันธุ์ พระราชนัดดาในรัชกาลที่ 5 (ประสูติ พ.ศ. 2459)
6 กรกฎาคม – สมเกียรติ ตั้งนโม คณบดีคณะวิจิตรศิลป์ มหาวิทยาลัยเชียงใหม่ (เกิด พ.ศ. 2501)
7 กรกฎาคม – สุเมธ พรมพันห่าว นักการเมืองชาวไทย (เกิด พ.ศ. 2482)
23 กรกฎาคม – หม่อมเจ้าทองคำเปลว ทองใหญ่ พระราชนัดดาในรัชกาลที่ 4 (ประสูติ พ.ศ. 2455)
ผู้เสียชีวิต > สิงหาคม

17 สิงหาคม – ศักดิ์สิทธิ์ ตรีเดช ข้าราชการชาวไทย (เกิด พ.ศ. 2493)
19 สิงหาคม – เดช บุญ-หลง นักการเมือง (เกิด พ.ศ. 2473)
20 สิงหาคม – ประมาณ อดิเรกสาร นักการเมือง (เกิด พ.ศ. 2456)
ผู้เสียชีวิต > กันยายน

6 กันยายน – อภิชาติ ชูสกุล นักแสดงและผู้ช่วยผู้กำกับภาพยนตร์ (เกิด พ.ศ. 2499)
20 กันยายน – ประดิษฐ์ เจริญไทยทวี อดีตอธิการบดีมหาวิทยาลัยมหิดล และคณบดีคณะแพทยศาสตร์ ศิริราชพยาบาล (เกิด พ.ศ. 2475)
ผู้เสียชีวิต > ตุลาคม

5 ตุลาคม – สหัส พินทุเสนีย์ อดีตรองประธานวุฒิสภา (เกิด พ.ศ. 2480)
17 ตุลาคม – เกษม จาติกวณิช ข้าราชการ นักธุรกิจ และนักการเมืองชาวไทย (เกิด พ.ศ. 2467)
18 ตุลาคม – จิ๋ว พิจิตร นักแต่งเพลง (เกิด พ.ศ. 2466)
28 ตุลาคม – เล็ก วงศ์สว่าง นักจัดรายการวิทยุ และบรรณาธิการนิตยสารชาวไทย (เกิด พ.ศ. 2485)
29 ตุลาคม – ศุขปรีดา พนมยงค์ นักวิชาการ นักเขียนชาวไทย (เกิด พ.ศ. 2478)
ผู้เสียชีวิต > พฤศจิกายน

4 พฤศจิกายน – อรอำไพ โกมารกุล ณ นคร อดีตหม่อมเจ้า พระราชนัดดาในรัชกาลที่ 4 (ประสูติ พ.ศ. 2453)
9 พฤศจิกายน – เลอศักดิ์ สมบัติศิริ นักธุรกิจและนักการเมือง (เกิด พ.ศ. 2462)
23 พฤศจิกายน – พระมงคลกิตติธาดา (อมร เขมจิตฺโต) พระสงฆ์ (เกิด พ.ศ. 2474)
20 พฤศจิกายน – ประยูร ยมเยี่ยม ศิลปินแห่งชาติสาขาศิลปะการแสดง (เพลงพื้นบ้าน-ลำตัด) ประจำปี พ.ศ. 2537 (เกิด พ.ศ. 2476)
26 พฤศจิกายน – ไกรสร นันทมานพ นักการเมือง (เกิด พ.ศ. 2474)
28 พฤศจิกายน – พระเทพวรเวที (วิน โฆสิโต) พระสงฆ์ (เกิด พ.ศ. 2487)
ผู้เสียชีวิต > ธันวาคม

5 ธันวาคม
พร ภิรมย์ นักร้อง นักแต่งเพลง (เกิด พ.ศ. 2471)
รักษ์ ตันติสุนทร อดีตรัฐมนตรีช่วยว่าการกระทรวงพาณิชย์ (เกิด พ.ศ. 2478)
13 ธันวาคม – น่วม เศรษฐจันทร อดีตรองปลัดกระทรวงสาธารณสุข (ไม่ทราบปีเกิด)
17 ธันวาคม – ยงยศ อรุณเวสสะเศรษฐ นักการเมือง (เกิด พ.ศ. 2503)
20 ธันวาคม – ประทุมพร วัชรเสถียร อาจารย์ชาวไทย (เกิด พ.ศ. 2486)
22 ธันวาคม – หม่อมซิริล ภาณุพันธุ์ ณ อยุธยา หม่อมในพระวรวงศ์เธอ พระองค์เจ้าพีรพงศ์ภาณุเดช (เกิด พ.ศ. 2459)
ดูเพิ่ม

ไทยพรีเมียร์ลีก 2553
ไทยลีกดิวิชัน 1 2553
อุทกภัยในประเทศไทย พ.ศ. 2553
ประเทศไทยในเอเชียนเกมส์ 2010
สโนว์ไวท์ (ตัวละครดิสนีย์)

| สโนว์ไวท์ |
| --- | --- |
ตัวละครใน สโนว์ไวท์กับคนแคระทั้งเจ็ด
สโนว์ไวต์ขณะที่เธอปรากฏตัวในสโนว์ไวท์กับคนแคระทั้งเจ็ด (1937).
ปรากฏครั้งแรก: สโนว์ไวท์กับคนแคระทั้งเจ็ด (1937)
สร้างโดย: แฮมิลตัน ลัสก์ (นักสร้างอนิเมชัน) มาร์ค เดวิส (นักสร้างอนิเมชัน) วอลต์ ดิสนีย์
แสดงโดย:   แอน จิลเลียน (เดอะเมาส์เฟกทอรี)  แซนดี ดันแคน (คริสต์มาสในดิสนีย์แลนด์)  แมรี โจ ซาแลร์โน (มิวสิคัล)  สเตฟานี เบนเน็ตต์ (เดสเซนแดนท์ส รวมพลทายาทตัวร้าย)  เรเชล เซกเลอร์ (ภาพยนตร์ฉบับคนแสดงที่กำลังจะมาถึง) 
ให้เสียงโดย:   อาเดรียนา คาเซลอตติ (ภาพยนตร์ ค.ศ. 1937)  เจน พาวเวลล์ (วิทยุ ค.ศ. 1945)  อิลีน วูดส์ (หนังสือเสียง ค.ศ. 1949)  โดโรธี วาเรนสโจลด์ (วิทยุ ค.ศ. 1953)  จูน ฟอเรย์ (อัลบั้มบันทึก ค.ศ. 1954)  แมรี เคย์ เบิร์กแมน (1989–1999)  แคโรลิน การ์ดเนอร์ (2000–2010)  ซูซาน สตีเวนส์ โลแกน (เสียงร้องเพลงในสตูดิโอ)  เมลิสซา ดิสนีย์ (เสียงร้องเพลง, 2000–2010)  แคตเธอรีน วอน ทิล (2011–ปัจจุบัน)  พาเมลา ริบอน (ราล์ฟตะลุยโลกอินเทอร์เน็ต) 
เค้าโครงจาก: สโนว์ไวต์จากเทพนิยายของพี่น้องตระกูลกริมม์
ข้อมูลตัวละครในเรื่อง
ตำแหน่ง: เจ้าหญิง
อาชีพ: สาวใช้ (อดีต)
สังกัด: เจ้าหญิงดิสนีย์
ครอบครัว: ราชา (พ่อ) ราชินีองค์แรก (แม่) ราชินีกริมฮิลด์ (แม่เลี้ยง)
คู่สมรส: เจ้าชาย
สัญชาติ: ชาวเยอรมัน
สโนว์ไวท์ (อังกฤษ: Snow White) คือตัวการ์ตูนตัวหนึ่งของดิสนีย์ที่เป็นการ์ตูนเรื่องยาวเรื่องแรกออกฉายในปี ค.ศ. 1937 นอกจากนี้ยังเป็นเจ้าหญิงพระองค์หนึ่งใน เจ้าหญิงดิสนีย์ ด้วย ปรากฏตัวในภาพยนตร์แอนิเมชันของค่ายวอลต์ดิสนีย์ ที่มีชื่อเรื่องว่า "สโนว์ไวท์กับคนแคระทั้งเจ็ด" ที่ออกฉายในปี ค.ศ. 1937 โดยดัดแปลงมาจากเทพนิยายเรื่อง สโนว์ไวต์ ของ พี่น้องตระกูลกริมม์
ปรากฏกายครั้งแรก

สโนว์ไวท์ปรากฏกายครั้งแรกในภาพยนตร์การ์ตนเรื่อง “สโนว์ไวท์กับคนแคระทั้งเจ็ด” ในปี ค.ศ. 1937 ซึ่งเป็นภาพยนตร์การ์ตูนเรื่องยาวเรื่องแรกของ วอลต์ดิสนีย์ หลังจากนั้นในปี ค.ศ. 2000 เธอได้รับคัดเลือกให้เข้าเป็นหนึ่งในสมาชิกหลักของ เจ้าหญิงดิสนีย์
เกี่ยวกับสโนว์ไวต์ > นิสัยของเธอ

สโนว์ไวท์มีนิสัยดี ร่าเริง
เกี่ยวกับสโนว์ไวต์ > สิ่งที่เธอชอบ

การร้องเพลงและเต้นรำช่วยให้สโนว์ไวต์ร่าเริงเสมอและช่วยให้เธอมีความกล้าเผชิญกับสิ่งที่เธอกลัว
การเล่าเรื่องเป็นความสามารถพิเศษสุดของสโนว์ไวต์ คนแคระชอบฟังเรื่องเล่าเกี่ยวกับวันที่เจ้าชายจะมารับสโนไวต์ไปอยู่ด้วยกันที่ปราสาทอย่างมีความสุข
สัตว์ป่าและนกชอบในความสุภาพและมีเมตตาของสโนว์ไวต์ พวกมันยังช่วยเธอทำความสะอาดกระท่อมของคนแคระอีกด้วย
สโนว์ไวท์ชอบเก็บดอกไม้น่ารัก ๆ ในป่า แต่เธอคงไม่สามารถนำมันกลับไปกระท่อมได้เพราะดอกไม้จะทำให้สนีซซี่จาม!
คนแคระดีใจที่พบว่าสโนว์ไวต์สามารถทำอาหารได้อร่อยและชอบเธอมากขึ้นเมื่อรู้ว่าเธอสามารถทำกูซเบอร์รี่พายของโปรดของพวกเขาได้!
เพื่อนของสโนว์ไวท์

สโนว์ไวต์มีเพื่อนในทุก ๆ ที่ที่เธอไป เพราะเธอมีความสุภาพและอ่อนโยน เหล่าสัตว์ป่ากับพวกนกและคนแคระทั้งเจ็ดรักเธอและพยายามทุกวิถีทางที่จะช่วยปกป้องเธอจากอันตราย
คนแคระทั้งเจ็ดเป็นผู้ชายตัวเล็ก ๆ เจ็ดคนเจ้าของกระท่อมที่สโนว์ไวต์มาอาศัยอยู่ด้วย พวกเขาปกป้องสโนว์ไวต์จากอันตรายและยกห้องนอนให้เธอ คนแคระทั้งเจ็ดประกอบด้วย
ด็อค
กรัมปี้
แฮปปี้
สนีซซี่
สลีปปี้
โดปี้
แบชฟูล
ศัตรูของสโนว์ไวท์

ราชินีใจร้าย ถึงแม้ราชินีจะเป็นแม่เลี้ยงของสโนว์ไวท์ พระนางงดงามแต่แฝงด้วยความอำมหิตและสามารถทำทุกวิธีที่ทำให้พระนางเป็นผู้ที่งามเลิศในปฐพีแม้ต้องกำจัดสโนว์ไวท์ก็ตาม
นายพราน แม้ว่านายพรานจะทำร้ายสโนว์ไวท์ก็ตามแต่ลึก ๆ แล้วเขาเป็นคนดี นายพรานเป็นทาสผู้ซื่อสัตย์ของราชินี พระนางบังคับให้นายพรานกำจัดสโนว์ไวท์ทิ้ง แต่นายพรานทำไม่ได้ เขาปล่อยสโนว์ไวท์หนีไปและนำหัวใจหมูป่าไปถวายราชินีแทนหัวใจของสโนว์ไวท์
แหล่งข้อมูลอื่น

Official Disney Princess site
พินิจ จันทร์สมบูรณ์

ระวังสับสนกับ พินิจ จันทรสุรินทร์
| พินิจ จันทร์สมบูรณ์ม> ป.ช., ม.ว.ม. |
| --- | --- |

ข้อมูลส่วนบุคคล
เกิด: 9 พฤศจิกายน พ.ศ. 2498 อำเภอเมืองกาญจนบุรี จังหวัดกาญจนบุรี
เสียชีวิต: 3 พฤษภาคม พ.ศ. 2557 (58 ปี) โรงพยาบาลพหลพลพยุหเสนา จังหวัดกาญจนบุรี
คู่สมรส: นิภา จันทร์สมบูรณ์

พินิจ จันทร์สมบูรณ์ (9 พฤศจิกายน พ.ศ. 2498 – 3 พฤษภาคม พ.ศ. 2557) อดีตสมาชิกสภาผู้แทนราษฎรจังหวัดกาญจนบุรี 3 สมัย และอดีตสมาชิกสภาผู้แทนราษฎร แบบบัญชีรายชื่อ
ประวัติ

พินิจ เกิดเมื่อวันที่ 9 พฤศจิกายน พ.ศ. 2498 เป็นบุตรของนายประยูร กับนางเล็ก จันทร์สมบูรณ์ สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง สมรสกับนางนิภา จันทร์สมบูรณ์ มีบุตร-ธิดา รวม 3 คน
พินิจ เสียชีวิตด้วยโรคมะเร็งกระเพาะอาหาร เมื่อวันที่ 3 พฤษภาคม พ.ศ. 2557 สิริอายุรวม 58 ปี
งานการเมือง

พินิจ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2531 สังกัดพรรคพลังธรรม และได้รับติดต่อกัน รวม 3 ครั้ง
พินิจ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 65 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมาพลเอกธรรมรักษ์ อิศรางกูร ณ อยุธยา ลาออก พินิจจึงได้รับเลื่อนขึ้นมาเป็นแทน
งานการเมือง > สมาชิกสภาผู้แทนราษฎร

พินิจ จันทร์สมบูรณ์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกาญจนบุรี สังกัดพรรคพลังธรรม
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดกาญจนบุรี สังกัดพรรคพลังธรรม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกาญจนบุรี สังกัดพรรคพลังธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สมโภชน์ อัคคะทวีวัฒน์

สมโภชน์ อัคคะทวีวัฒน์ เกิดเมื่อวันที่ 6 พฤษภาคม พ.ศ. 2486 ที่จังหวัดนครปฐม จบการศึกษาระดับชั้นประถมศึกษาที่โรงเรียนประชาบาลวัดสรรเพชญ (ทวีวิทยาคม) จบชั้นมัธยมศึกษาปีที่ 4 จากโรงเรียนวัดไร่ขิงวิทยา มัธยมศึกษาปีที่ 6 จากโรงเรียนอำนวยศิลป์ และโรงเรียนเตรียมอุดมศึกษาพญาไท ในชั้นมัธยมศึกษาปีที่ 8
สำเร็จการศึกษาระดับปริญญาตรีจากคณะประมง มหาวิทยาลัยเกษตรศาสตร์ เมื่อปี พ.ศ. 2511
เริ่มรับราชการที่กรมประมงตั้งแต่วันที่ 1 ตุลาคม พ.ศ. 2511 ที่กองประมงน้ำจืด ในตำแหน่งนักวิชาการประมงชั้นตรี
ถือเป็นผู้เชี่ยวชาญด้านการอนุกรมวิธานสัตว์น้ำและปลาน้ำจืด โดยเริ่มทำงานทางด้านนี้ตั้งแต่ปี พ.ศ. 2518 ที่สถาบันประมงน้ำจืด มีผลงานต่าง ๆ อาทิ The Taxonomic Characters and Biology of Some Important Freshwater Fishes in Thailand พ.ศ. 2522 รายงานฉบับพิเศษเรื่องตามรอยหมอสมิธไปจับปลาที่สาละวิน พ.ศ. 2525 พันธุ์ปลาในระบบแม่น้ำสาละวินของประเทศไทย พ.ศ. 2540 ภาพปลาและสัตว์น้ำของไทย อนุกรมวิธานปลาหมอสีในประเทศไทย พ.ศ. 2542 เป็นต้น
ปัจจุบันเกษียณอายุราชการแล้ว
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2536 –  เหรียญจักรพรรดิมาลา (ร.จ.พ.)
สังข์ทอง สีใส

| สังข์ทอง สีใส |
| --- | --- |
เกิด: 19 มีนาคม พ.ศ. 2491 ตำบล จรเข้สามพัน เปี๊ยก ศรีเหรา
เสียชีวิต: 25 มกราคม พ.ศ. 2527 (35 ปี)  อำเภอกุยบุรี
คู่สมรส: ฉันทนา สีใส 
อาชีพ: นักร้อง นักแสดง
ปีที่แสดง: พ.ศ. 2513 - 2527
ผลงานเด่น: ภาพยนตร์ โทน (2513)
สังข์ทอง สีใส (19 มีนาคม พ.ศ. 2491 - 25 มกราคม พ.ศ. 2527) เป็นนักร้องเพลงลูกทุ่ง เจ้าของฉายา "เทพบุตรหน้าผี" ชื่อจริง นายเปี๊ยก ศรีเหรา มีบุตรชายหนึ่งคนคือ สุรัตน์ สีใส และเป็นพี่ชายแท้ๆของ สุเทพ สีใส ซึ่งเป็นนักแสดงตลกที่มีชื่อเสียงในปัจจุบัน
ประวัติ

สังข์ทอง สีใส เป็นชาวตำบลจรเข้สามพัน อำเภออู่ทอง จังหวัดสุพรรณบุรี  มีชื่อจริงว่า เปี๊ยก ศรีเหรา เกิดเมื่อวันที่ 19 มีนาคม พ.ศ. 2491 บิดาชื่อนายทองคำ ศรีเหรามารดาชื่อนางเอื่อน ศรีเหราเป็นบุตรคนที่ 2 ในจำนวนพี่น้องทั้งหมด 8 คน ตั้งแต่เด็กมีร่างกายไม่แข็งแรง ไม่สามารถทำงานหนักได้ จึงทำงานเป็นโฆษก เล่นปาหี่ และร้องเพลงขายของตามงานวัด โดยมีความชื่นชอบเพลงของชาย เมืองสิงห์ สามารถร้องเพลงของชายได้ทุกเพลง
ประวัติ > การเข้าสู่วงการ

ต่อมาได้สมัครเข้าเป็นสมาชิกวงดนตรีจุฬารัตน์ของครูมงคล อมาตยกุล และมีโอกาสได้ร่วมงาน และร้องเพลงของชาย เมืองสิงห์จริงๆ ครูมงคล เป็นผู้ตั้งชื่อให้ว่า สังข์ทอง สีใส เพราะมีหน้าตาอัปลักษณ์เหมือนตัวละคร สังข์ทอง ได้บันทึกเสียงเพลงแรก คือเพลง "อกอุ่น" เริ่มมีชื่อเสียง และมีเพลงดังต่อมา เช่น "หนิงหน่อง" (แต่งโดย สุชาติ เทียนทอง) "หนาวลมห่มรัก" (แต่งโดย ชาย เมืองสิงห์)
ในปี พ.ศ. 2513 สังข์ทอง สีใส ได้แสดงภาพยนตร์เรื่อง โทน ของเปี๊ยก โปสเตอร์ นำแสดงโดย ไชยา สุริยัน อรัญญา นามวงศ์ สายัณห์ จันทรวิบูลย์ จารุวรรณ ปัญโญภาส โดยได้ร้องเพลง "โทน" (แต่งโดย สุชาติ เทียนทอง)   และมีเพลงประกอบภาพยนตร์ที่ขับร้องโดย ดิ อิมพอสซิเบิ้ล ภาพยนตร์ประสบความสำเร็จ ทำให้สังข์ทองเป็นดาราชื่อดัง และได้แสดงภาพยนตร์ต่อมาอีกหลายเรื่อง
ประวัติ > จำคุก

ต่อมา สังข์ทองต้องคดีอาญาข้อหาพยายามฆ่า เนื่องจากความพยายามควบคุมความเรียบร้อยให้ผู้ชมที่มาชมการแสดงของเขา โดยเรื่องเกิดจากการสังข์ทองและคณะมาถึงที่แสดงช้ากว่ากำหนด โดยสังข์ทองเองกล่าวกับผู้ที่มาชมการแสดงของเขาว่า เกิดจากรถของคณะสังข์ทองเองเกิดขัดข้อง และการแสดงก็ดำเนินไปอย่างต่อเนื่อง จนถึงเวลาประมาณ 23:00 น. สังข์ทองขึ้นแสดงบนเวที แต่แสดงไปได้ไม่นาน ผู้ชมกลุ่มหนึ่งเริ่มขว้างปาแก้วน้ำ ขวดน้ำ เข้าไปในเวที และมีเสียงปืนดังขึ้นมาหลายครั้ง หลังเหตุการณ์สงบ ตำรวจได้จับกุมสังข์ทองในข้อหาพยายามฆ่า ต้องติดคุกอยู่นานหลายปี ซึ่งลำดับเหตุการณ์ดังกล่าวได้มีการนำมากล่าวถึงในเพลง "สังข์ทองแถลงการณ์"  ระหว่างต้องขังก็ยังรับหน้าที่ร้องเพลงภายในเรือนจำ และได้แต่งเพลงชื่อ ”รักข้ามกำแพง” จากชีวิตจริง เป็นเพลงดังหลังจากพ้นโทษแล้ว และเพลง คิดถึงบ้านเกิด ที่ดังต่อมาหลังจากเสียชีวิตร่วม 30 ปี ในระหว่างติดคุกสังข์ทองได้รู้จักกับเพื่อนร่วมคุกอย่าง วีระกานต์ มุสิกพงศ์ ที่ย้ายมาจากคุกโรงเรียนพลตำรวจบางเขนในคดีกบฏ 26 มีนาคม 2520  วีระก็ได้เขียนหนังสือชื่อ “ เรื่องของคนขี้คุก “ ซึ่งมีอยู่ 2 เล่มโดยมีเนื้อหาพูดถึงสังข์ทอง สังข์ทองติดคุกอยู่เป็นเวลา 4 ปี 7 เดือน พ้นโทษเมื่อปี พ.ศ. 2524 และออกมารับงานร้องเพลงและแสดงภาพยนตร์อีกครั้ง
ประวัติ > ครอบครัว

สังข์ทอง สมรสกับ ฉันทนา สีใส มีบุตรชายชื่อ "ป๊อบ" สุรัตน์ (ศรีเหรา) สีใส (เกิด พ.ศ. 2512)  มีอาชีพนักดนตรี (ปัจจุบัน นำเพลงเก่าๆของสังข์ทอง มาร้องใหม่ ตามรอยพ่อ) ส่วนตัวสังข์ทอง สีใส เสียชีวิตเมื่อ 25 มกราคม พ.ศ. 2527 ด้วยอุบัติเหตุทางรถยนต์  ระหว่างเดินทางไปทำการแสดงที่จ.ประจวบคีรีขันธ์ด้วยวัยเพียง 36 ปี
ผลงานภาพยนตร์

จงอางผยอง (2513)
โทน (2513)
จอมบึง (2513)
ลำพู (2513)
แม่นาคพระนคร (2513)
เพลงรักแม่น้ำแคว (2513)
กว่าจะรักกันได้ (2514)
โกรธกันทำไม (2514)
ลานพัยหญ้า (2514)
คีรีบูน (2514)
รักจ๋ารัก (2514)
จอมเจ้าชู้ (2514)
โฉมตรูภูธร (2514)
นักบุญทรงกลด (2514)
ไม่มีวันที่เราจะพรากจากกัน (2514)
นักบุญทรงกลด (2514)
ทะโมนไพร (2514)
ดวง (2514)
มดตะนอย (2514)
แม่ศรีไพร (2514)
วิวาห์พาฝัน (2514)
เหนือพญายม (2514)
ในสวนรัก (2514)
อีรวง (2514)
ลำดวน (2514)
เจ้าจอม (2514)
ไอ้หนุ่มบ้านนา (2514)
มนต์รักป่าซาง (2514)
วิมานสีทอง (2514)
แว่วเสียงซึง (2514)
กว๊านพะเยา (2515)
มนต์รักดอกคำใต้ (2515)
คนสู้คน (2515)
เลือดแม่ (2515)
วิวาห์ลูกทุ่ง (2515)
หยาดฝน (2515)
อสูรกาย (2515)
ลานสาวกอด (2515)
แม่เนื้อทอง (2515)
รักคืนเรือน (2515)
ระเริงชล (2515)
ศาลาลอย (2515)
ขวัญใจลูกทุ่ง (2515)
ดินคู่ฟ้า (2515)
ลูกชู้ (2515)
ไม้ป่า (2516)
ดอนโขมด (2516)
อะไรกันนักหนา (2516)
เขาสมิง (2516)
ส้มตำ (2516)
กระสือสาว (2516)
แก้วกลางนา (2516)
มาลัยเสี่ยงรัก (2517)
ดอกคูนเสียงแคน (2517)
ชาตินักเลง (2518)
แม่นาคบุกโตเกียว (2519)
บ้องไฟ (2519)
นักเลงสามสลึง (2519)
ไก่หลง (2519)
ท้องนาสะเทือน (2519)
นักเลงไม่มีอันดับ (2520)
อีเสือ (2520)
ไอ้สากเหล็ก (2520)
ศศิมาบ้าเลือด (2521)
4 คิงส์ (2525)
ประกาศิตนักเลง (2525)
ดอกฟ้ากับเด็กวัด (2525)
พยัคฆ์ร้าย 6 แผ่นดิน (2525)
ยอดเยาวมาลย์ (2525)
เสี่ยวอีหลี (2526)
ผ่าโลกบันเทิง (2527)
รายชื่อผลงานเพลง

นิ้งหน่อง
อกอุ่น
รักข้ามกำแพง
โทน
อย่าบอน
ชนแหลก
กลับมาทำไม
มารักกันดีกว่า
อุทยานผี
จดหมายคนจน
คิดถึงบ้านเกิด
น้ำตาสังข์ทอง
บทเรียนสังข์ทอง
หนุ่มฟ้อหล่อเฟี้ยวสังทอง
หนาวลมห่มรัก
แดนทรชน
วัฒนธรรมสมัยนิยม

หลังจากการเสียชีวิตของ "สังข์ทอง สีใส" ในปี พ.ศ. 2527 เพลงของสังข์ทองหลายๆเพลง เช่น "กลับมาทำไม" "หนุ่มฟ้อหล่อเฟี้ยว" "นิ้งหน่อง" ของสังข์ทองก็ได้รับความนิยมอยู่ไม่สร่าง ไม่ว่าจะคณะลิเก ตลก ก็มักจะทำไปร้องรำหรือแปลงเพื่อการแสดง โดยรายการ คุณพระช่วยสำแดงสด ก็เคยนำขึ้นแสดงสด หรือแม้แต่ภาพยนตร์อย่าง "แหยม ยโสธร" ก็นำเองเพลง "กลับมาทำไม" เป็นเพลงประกอบภาพยนตร์
ในปี พ.ศ. 2558 "แจ๊ส ชวนชื่น" ร่วมกับวงสามบาทห้าสิบ ก็ได้นำเพลงนี้ไปดัดแปลงเป็นเพลงในฉบับ­ของตัวเอง ชื่อเพลง "แว้นฟ้อหล่อเฟี้ยว"
แหล่งข้อมูลอื่น

สังข์ทอง ดอตคอม เว็บไซด์อย่างเป็นทางการ เก็บถาวร 2016-03-11 ที่ เวย์แบ็กแมชชีน
เพลง ย่องสาว ในภาพยนตร์เรื่อง แม่ศรีไพร จาก ยูทูบ
เพลง โทน จาก ยูทูบ
พังเพลง รักข้ามกำแพง[ลิงก์เสีย]
แจ้ง คล้ายสีทอง

| แจ้ง คล้ายสีทองต> ช., ต.ม., จ.ภ. |
| --- | --- |
แจ้ง คล้ายสีทอง (ขวามือ)
สารนิเทศภูมิหลัง
เกิด: 10 มีนาคม พ.ศ. 2478 แจ้ง คล้ายสีทอง
เสียชีวิต: 16 มิถุนายน พ.ศ. 2552 (74 ปี) โรงพยาบาลศิริราช กรุงเทพมหานคร
คู่สมรส: นางสาวบุญนะ โพธิหิรัญ
ศิลปินแห่งชาติ: พ.ศ. 2538 - สาขาศิลปะการแสดง (คีตศิลป์)
ครูแจ้ง คล้ายสีทอง เป็นศิลปินแห่งชาติ มีความเชี่ยวชาญในการขับร้องเพลงไทย และขับเสภา หนึ่งในตำนานศิลปินพื้นบ้านของจังหวัดสุพรรณบุรี
ประวัติ

นาย แจ้ง คล้ายสีทอง เกิด วันอาทิตย์ ที่ 10 มีนาคม พ.ศ. 2478 ปีจอ ที่ บ้าน ตำบลบางตาเถร อำเภอสองพี่น้อง จังหวัดสุพรรณบุรี เป็นบุตรคนที่ 3 และเป็นบุตรชายคนเดียว ของนาย หวัน และนางเพี้ยน คล้ายสีทอง มีพี่น้อง ท้องเดียวกันทั้งหมด 4 คน คือ
นางทองหล่อ ขาวเกตุ
นางฉลวย คงศิริ
นายแจ้ง คล้ายสีทอง
นางอร่าม จันทร์หอมกุล
ชื่อแจ้งนี้ มารดาเล่าว่านาย แจ้ง ตกฟากตอนพระอาทิตย์ขึ้นพ้นดวงพอดี บิดาเลยตั้งชื่อว่าแจ้ง
นาย แจ้ง คล้ายสีทอง สมรสกับนางสาวบุญนะ โพธิหิรัญ บุตรีของกำนันสนิท กับนางลำจียก โพธิหิรัญ ซึ่งประกอบอาชีพปี่พาทย์ นายแจ้งและนางบุญนะ มี บุตร ธิดา ทั้งสิ้น จำนวน 6 คน เป็นชาย 2 คน หญิง 4 คน ได้แก่
นางสาวคะนึงนิจ คล้ายสีทอง
นางสาวเพ็ญพรรณ คล้ายสีทอง
นายสาธิต คล้ายสีทอง
นางสาวขณิษฐา คล้ายสีทอง
นายประทีป คล้ายสีทอง
นางสาววัลภา คล้ายสีทอง
วัยเด็กที่สุพรรณบุรี

นาย แจ้ง คล้ายสีทอง เกิดในตระกูลศิลปิน คุณตา เป็นนักสวดคฤหัสถ์ บิดาเป็นผู้แสดงโขน พากย์โขน และเป็นตลกโขนที่มีชื่อเสียงในคณะโขนวัดดอนกลาง จังหวัดสุพรรณบุรี มารดาเป็นนักร้องเพลงไทยเดิม และแม่เพลงพื้นบ้านผู้มีน้ำเสียงไพเราะยิ่ง รวมทั้งญาติพี่น้องอื่น ๆ ก็เป็นศิลปินพื้นบ้านที่จังหวัดสุพรรณบุรีด้วยกันทั้งหมด นาย แจ้ง คล้ายสีทองติดตาม บิดา มารดา ไปตามงานแสดงต่าง ๆ และเริ่มการแสดงตั้งแต่ยังเยาว์วัย
เมื่อถึงวัยศึกษาเล่าเรียน บิดาได้ส่งไปเป็นลูกศิษย์คุณตาที่ วัดโบสถ์ดอนลำแพน และเรียนหนังสือจนจบชั้นประถมศึกษาปีที่ 4 ซึ่งเป็นชั้นสูงสุด ของโรงเรียนในขณะนั้น เมื่อบิดาถึงแก่กรรม มารดาได้กลับมาอยู่ที่บ้านเดิม ต่อมาเมื่ออายุ 11 ปี นายแคล้ว คล้ายจินดา ครูดนตรีไทย เจ้าของวงดนตรีปี่พาทย์ ตำบลบ้านกุ่ม อำเภอสองพี่น้อง จังหวัดสุพรรณบุรี ซึ่งอยู่คนละฝั่งแม่น้ำท่าจีน ได้มาติดต่อกับมารดาเพื่อจะขอรับนายแจ้ง คล้ายสีทอง ไปเป็นลูกศิษย์เพราะเห็นว่ามีชอบและพรสวรรค์ด้านดนตรีไทย นายแจ้งเล่าว่า"ครูแคล้วเขาเห็นเวลามีปี่พาทย์ ฉันจะนั่งหลังวงดูเขาตีบรรเลง พอกลับบ้านก็หากะลามาทำเป็นวงฆ้องเคาะไปเรื่อย"
นายแจ้งได้ย้าย ไปอยู่ที่บ้านนายแคล้ว คล้ายจินดา เพื่อจะได้มีเวลาเรียนดนตรีอย่างเต็มที่ เริ่มแรกได้ฝึกเรียนฆ้องวง ต่อมาได้ฝึกเรียนเครื่องดนตรีอื่น ๆ จนสามารถบรรเลงได้ทุกชนิด ต่อมา ในวงดนตรีของ นายแคล้ว ขาดนักร้อง เด็กชายแจ้งจึงมีโอกาสได้เริ่มฝึกหัดขับร้องเพลงกับ นายเฉลิม คล้ายจินดา ซึ่งเป็นบุตรชายของนายแคล้ว โดยเริ่มจากเพลง 2 ชั้น และเพลงตับราชาธิราช  ตอนสมิงพระรามหนี
เมื่อนายแจ้ง อายุได้ 14 ปี มารดาก็ตามกลับบ้าน อีกครั้งหนึ่ง แต่ก็ยังติดต่อและร่วมงานกับนายแคล้ว อยู่เป็นประจำ และได้เป็นนักร้องวงดนตรีของนายแคล้ว โดยเป็นนักร้องที่อายุน้อยกว่านักร้องท่านอื่น ๆ ในสมัยเดียวกัน ซึ่งอยุ่ในวัยเดียวกันกับมารดา การร้องเพลงในสมัยก่อนนั้นนายแจ้งค่าตัว 6 สลึง ผู้ใหญ่ได้ค่าตัว 2 บาท แต่นายแจ้งมักได้รางวัลจากคนดูต่างหาก เสร็จงานแล้วบางคืนได้ถึง 30-40 บาท ซึ่งในสมัยนั้นทองราคาเพียงบาทละ 600 บาท
รับราชการในกรมศิลปากร

พ.ศ. 2508 นายแจ้ง ให้เข้ามารับราชการ ที่กรมศิลปากร และเมื่อเวลานาย ธนิต อยู่โพธิ์ไปราชการที่ใด ท่านก็จะเอาทั้งอาจารย์ เสรี หวังในธรรม ศิลปินแห่งชาติ พ.ศ. 2531 สาขาศิลปการแสดง  ศิลปการละคร และนายแจ้งไปไหนมาไหนด้วยตลอดกันตลอดไม่ว่าจะเป็นในประเทศไทย หรือจะเป็นต่างประเทศ
นายแจ้งเริ่มต้นเข้ารับราชการในตำแหน่งคีตศิลปินจัตวา หรือตำแหน่งขับร้องเพลงไทย แผนกดุริยางค์ไทย กองการสังคีต กรมศิลปากร เมื่อเข้ามาอยู่ที่กรมศิลปากรซึ่งมีแต่ครูชั้นเลิศทั้งนั้น มีทั้งครูที่สอนนายแจ้งมาก่อน และยังมีครูเหนี่ยว ดุริยพันธ์ น้องเขยครูโชติและพ่อตานายสุพจน์ โตสง่า ครูท้วม ประสิทธิกุล ศิลปินแห่งชาติ พ.ศ. 2529 สาขาศิลปะการแสดง  ดนตรีไทย[ลิงก์เสีย] ครูนิภา อภัยวงศ์ ครูสงัด ยมะคุปต์ สามีครูลมุล ยมะคุปต์ ครูเสรี หวังในธรรม เข้าไปต้องฝึกหมดทุกอย่าง แต่ไม่ต้องเก่งหมด เพราะคนเราไม่ได้เก่งไปทุกด้าน
การทำงานในระยะแรก นายแจ้งต้องปรับปรุงการร้องเพลงใหม่ เพราะจะต้องร้องให้เข้ากับบทบาทตัวละครที่กำลังแสดง เมื่อเข้าไปต้องฝึกหมดทุกอย่าง แต่ไม่ต้องเก่งหมด เพราะคนเราไม่ได้เก่งไปทุกด้าน ด้วยความอุตสาหะและ เอาใจใส่ก็สามารถปฏิบัติได้อย่างถูกต้อง นอกจากนี้ยัง พยายามฝึกฝนหาความรู้เพิ่มเติมอยู่เสมอ โดยการฝึกหัดร้องเพลงและศึกษาการขับร้องของ ครูดนตรีรุ่นเก่า ที่มีชื่อเสียง เพื่อเป็นแนวทางการ ขับร้องให้ดียิ่งขึ้น บุคคลที่นายแจ้ง คล้ายสีทอง ให้ความเคารพนับถืออีกท่านหนึ่ง คือนายเสรี หวังในธรรม ผู้ให้การสนับสนุนแนะนำวิธีการร้องต่าง ๆ แก่นายแจ้งตลอดมา
ช่วงชีวิตในขณะที่รับราชการครูแจ้งฯ มีภารกิจที่รัฐบาลได้ส่งไปทำงานเกือบทุกจังหวัดทั่วประเทศ และบางครั้งก็ได้มีโอกาสเดินทางไปปักกิ่ง ในสมัยที่หม่อมราชวงศ์ คึกฤทธิ์ ปราโมช ศิลปินแห่งชาติ พ.ศ. 2528 สาขาวรรณศิลป์ เป็นนายกรัฐมนตรี ได้เดินทางไปแลกเปลี่ยน ศิลปวัฒนธรรม กับประเทศจีน ที่นั่น ได้ไปร้องโขน ร้องละครโชว์
การพูดของครูแจ้ง จะมีจังหวะจะโคน เพราะจะค่อย ๆ พูด เป็นคนอารมณ์อ่อนไหว ต้องพยายามควบคุมตัวเอง สมัยก่อนครูแจ้งก็ใจร้อน เคยด่าอธิบดีมาก่อน ครูแจ้งเคยทำละครร่วมกันกับ ครู ส.อาสนจินดา ศิลปินแห่งชาติ พ.ศ. 2533 สาขาศิลปการแสดงภาพยนตร์และละคร ส่วนพระเอกจะเป็น ชรินทร์ นันทนาคร ศิลปินแห่งชาติ พ.ศ. 2541 สาขาศิลปการแสดงดนตรีสากล ส่วนว่าถ้าเป็นบทเข้าพระเข้านาง ก็จะเป็นหน้าที่ของ ชรินทร์ฯ แต่ถ้าเป็นบทตอนเวลาออกรบ ครู ส.จะออกรบแทน ครูแจ้งเคยแนะนำ ครู ส.อาสนจินดา ถึง ละครที่สร้าง เมื่อกรมศิลปากรมีการจัดการแสดงเรื่อง "ผู้ชนะสิบทิศ" ครูแจ้งก็เคยแนะนำ ปกรณ์ พรพิสุทธิ์ ให้ร้องละคร และแนะนำให้ อาจารย์ เสรี ว่าเวลาร้องละครผู้ชนะสิบทิศ ควรจะร้องให้น้อยหน่อย พูดมากหน่อย แนะนำและให้คิดบทพูดเอาเอง แทนที่จะเป็นการท่องบท ตั้งแต่วันนั้นจนถึงปัจจุบัน เลยมีบทพูดมากกว่าร้อง จริง ๆ อ.เสรี จะเป็นคนดื้อ ไม่ฟังใคร แต่ครูแจ้งจะพูดเฉย ๆ จะเชื่อหรือไม่เชี่อก็แล้วแต่ แต่ทำไปแล้วก็ทำให้คนดูละครชอบมาก
กลับไปอยู่สุพรรณบุรี

ปัจจุบันนี้ นาย แจ้ง คล้ายสีทอง เกษียณอายุราชการกลับไปใช้ชีวิตแบบวิถีชาวชนบท ที่บ้านไม้ 2 ชั้น เลขที่ 108 หมู่ 12 ตำบลบางตาเถร อำเภอสองพี่น้อง จังหวัดสุพรรณบุรี ริมแม่น้ำท่าจีน ซึ่งสมัยที่ครูแจ้งรับราชการใหม่ ๆ ได้รับเงินเดือน 3 พันบาท ซึ่งก็พออยู่ได้ ไม่ค่อยมีปัญหา และนางบุญนะภริยาทำของกินและขายข้าวเหนียวปิ้งตั้งวางแผงขาย แถว วัดครุใน อำเภอพระประแดง จังหวัดสมุทรปราการ ทำให้สามารถดำรงชีพอยู่ได้โดยไม่เดือดร้อน
ตอนนั้นนายแจ้งและภรรยาเช่าบ้านอยู่แถวปากน้ำ จังหวัดสมุทรปราการ นางบุญนะขายของ 2 รอบ เช้ากับเย็น ตื่นตี 5 ติดไฟย่างตอนตี 5 ครึ่ง แม่ค้าที่ขายในโรงงานมารับ ของขายก็ห่อมาจากบ้าน นับว่าทำกันเป็นอุตสาหกรรมในครอบครัว ลูก ๆ ต่างก็ช่วยกัน ช่วงเวลานั้นมีเงินเก็บเป็นแสน มีเงินก็ซื้อทองเก็บไว้ เก็บได้เกือบประมาณ 30 บาททีเดียว ที่เหลือก็เก็บสะสมจนสามารถซื้อที่ดินแปลงที่ปลูกบ้านหลังนี้ได้ ในการรับงานการแสดงส่วนใหญ่ นางบุญนะจะต้องเป็นคนรับงานเอง รับงานขับเสภาทั่วไป ในพิธีต่าง ๆ ขึ้นบ้านใหม่ งานบวช งานศพ หลังจากนั้นก็เลยไม่ได้ขายของ อีก
ทุกวันนี้ครูแจ้งยังมีภารกิจที่ต้องสอนหนังสือในสถาบันการศึกษาหลาย ๆ แห่ง ทั้งวิทยาลัยนาฏศิลปสุพรรณบุรี มหาวิทยาลัยราชภัฎต่าง ๆ ในวิชา "คีตศิลป์” หลายแห่งเป็นประจำ เพื่อเป็นการถ่ายทอดความรู้ ประสบการณ์ และจิตวิญญาณด้านคีตศิลป์ ให้อนุชนรุ่นหลัง แล้วก็จะมีนักศึกษาที่จะต้องทำวิทยานิพนธ์ ด้านคีตศิลป์ สอนเรื่องการใช้ภาษาไทย วรรณคดี และเรื่องอื่น ๆ ที่เกี่ยวข้องโดยเป็นวิชาที่ครูแจ้งสอนสอนประจำ
เกียรติยศที่ภาคภูมิใจ

นายแจ้ง คล้ายสีทอง ได้ขับร้องเพลงถวายหน้าพระที่นั่งพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถ ณ ตำหนักเรือนต้นและที่อื่น ๆ เนื่องในงาน พระราชทานเลี้ยงรับรองพระราชอาคันตุกะส่วนพระองค์เสมอ ๆ สมเด็จพระนางเจ้าฯ พระบรมราชินีนาถ จะมีพระราชเสาวนีย์ให้นายแจ้ง ร้องเพลงที่โปรดเป็นพิเศษ อันได้แก่ เพลงลาวครวญ ลาวดวงเดือน ลาวคำหอม เป็นต้น และมีพระราชกระแสรับสั่งชมเชยว่าร้องเพราะเสียงดี ยังมีความปลาบปลื้มแก่นายแจ้ง คล้ายสีทองเป็นอย่างยิ่ง
นอกจากนี้ได้รับพระมหากรุณาธิคุณโปรดเกล้าฯ พระราชทานเหรียญราชรุจิ จากพระบาทสมเด็จพระเจ้าอยู่หัว เมื่อคราวขับไม้ประกอบ ซอสามสายในพระราชพิธีขึ้นระวาง สมโภชพระศรีนรารัฐราชกิริณี ที่จังหวัดนราธิวาส เมื่อปี พ.ศ. 2520 และได้รับพระราชทานเหรียญ รัตนาภรณ์ในงานพระราชพิธีขึ้นระวาง และสมโภชช้างสำคัญ 3 เชือกที่จังหวัดเพชรบุรี ปี พ.ศ. 2521 นับว่าเป็นผู้ขับร้องเพลงไทย คนสำคัญอีกคนหนึ่งของประเทศไทย
จากการที่ นาย แจ้ง คล้ายสีทอง ได้ทำงานสร้งสรรค์ศิลปะตลอดเวลา โดยการถ่ายทอดอารมณ์จากการตีกรับขับเสภาอันถือว่าเป็นงานละเอียดยิ่ง จากประวัติชีวิตและผลงานดังกล่าว สำนักงานคณะกรรมการวัฒนธรรมแห่งชาติ จึงประกาศยกย่องเชิดชูเกียรติให้ นายแจ้ง คล้ายสีทอง เป็นศิลปินแห่งชาติ สาขาศิลปะการแสดง (คีตศิลป์) เมื่อวันที่ 15 ธันวาคม พ.ศ. 2538
นายแจ้ง คล้ายสีทองเคยได้รับรางวัลดีเด่นในด้าน การอนุรักษ์ภาษาไทยจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ความสามารถด้านนี้ นายแจ้งบอกว่าก็เพราะการที่ได้เป็นลูกศิษย์ก้นกุฎิอยู่บ้านตา จึงได้มีโอกาส ฝึกด้านการใช้ภาษา และการเปล่งเสียงมาตั้งแต่เด็ก ๆ
เมื่อวันที่ 5 มิย พ.ศ. 2551 นายแจ้ง คล้ายสีทอง ได้ขับเสภาหน้าพระที่นั่ง ในการแสดงดนตรีไทยโดยครูอาวุโสชายแห่งกรุงรัตนโกสินทร์ เนื่องในโอกาส สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมายุครบ 53 พรรษา พุทธศักราช 2551 ณ ศูนย์วัฒนธรรมแห่งประเทศไทย โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ มาเป็นองค์ประธาน เนื่องในโอกาส ทรงเจริญพระชนมายุ 53 พรรษา ในปี พ.ศ. 2551 โดยได้แสดงในชุดการแสดงที่ 1 การขับเสภา "กราบรำลึกถึงองค์แก้วกัลยา" โดยมี ผศ.ไกรทอง โชติวุฒิพัฒนา และ ผศ.สุรพล สุวรรณ ร้อยกรองบท และขับร้องในการแสดงชุดที่ 5 เดี่ยวซอด้วง "เพลงกราวใน" โดยมี ครูโกวิทย์ ขันธศิริ เป็นผู้เดี่ยวซอด้วง ครูอนันต์ ดุริยพันธ์ - เครื่องกำกับจังหวะหน้าทับ และครู สมพงษ์ ภู่ศร - ฉิ่ง